Il-Banda Ċittadina Anici A.D. 1988, fil-festa ta' Santa Venera Il-Banda Ċittadina Anici, illum il-Ħadd 31 ta' Lulju 2016, se takkumpanja l-purċissjoni bl-istatwa devota ta' Santa Venera, bejn is-6.30pm u d-9.30pm. Dan hu servizz ieħor mill-ħafna servizzi li għanda l-Banda Anici f'diversi festi f'Malta u Għawdex. Dawk li jixtiequ jkunu mal-Banda, il-private titlaq min ħdejn il-każin fil-5.30pm. Majjalata Se ssir majjalata b'risq Puttinu Cares f'Uncle Matt's Kitchen, Wied il-Għajn, fl-4 ta' Awwissu mis-7.30pm 'il quddiem. Il-prezz huwa ta' €10. Għal iktar informazzjoni ċemplu 2163 6666. BBQ fuq il-bejt tal-każin tal-Ġilju, l-Imqabba Is-Soċjetà Mużikali Madonna tal-Ġilju tal-Imqabba se torganizza BBQ night kbir bħala ċelebrazzjoni tas-suċċess tal-festa tal-Madonna tal-Ġilju 2016. Dan il-BBQ se jsir nhar is-Sibt 6 ta' Awwissu 2016 mit-8.00pm fuq il-bejt tal-bini l-ġdid tal-każin tas-Soċjetà Mużikali Madonna tal-Ġilju, li jinsab fil-pjazza ewlenija tal-Imqabba. Il-menù jinkludi appetizers, għaġin il-forn, laħam jew tiġieġ imsajjar fuq barbecue, servut b'jacket potatoes u ħaxix, kif ukoll ġelat. Se jkun hemm divertiment mużikali li jżomm kumpanija mill-aqwa lil dawk kollha preżenti. Biljetti jinkisbu billi ċċempel 7985 3044 jew mingħand Biċe Farrugia u l-membri tal-Kumitat tan-Nisa. Għal aktar informazzjoni żur is-sit elettroniku www.talgilju.com jew ibgħat email lil [email protected] Kulħadd mistieden jattendi. Seduta ġenerali ta' nofs is-sena Il-Kumitat Amministrattiv fi ħdan is-Soċjetà Mużikali Madonna tal-Ġilju tal-Imqabba se jorganizza s-seduta ġenerali ta' nofs is-sena nhar il-Ħadd 7 ta' Awwissu 2016 fil-każin tas-Soċjetà, fil-pjazza ewlenija tal-Imqabba, mill-10.00am 'il quddiem. Is-seduta se tkun tikkonsisti minn rapporti amministrattivi u finanzjarji mħejjija mid-diversi fergħat tas-Soċjetà. Se jkun hemm ukoll ħin allokat għal diskussjoni li tittratta l-festa tal-Madonna tal-Ġilju li għadha kif għaddiet, kif ukoll il-proġetti varji li s-Soċjetà qiegħda preżentament tagħmel, fosthom il-proġett tar-rikostruzzjoni tas-sede tal-każin, flimkien mal-attivitajiet futuri tas-Soċjetà. Is-soċi, partitarji u ammiraturi tas-Soċjetà Mużikali Madonna tal-Ġilju huma mħeġġa jattendu bi ħġarhom għal din il-laqgħa hekk importanti u jagħtu l-veduti tagħhom dwar dak kollu diskuss. Aktar informazzjoni tinkiseb mis-sit elettroniku uffiċjali tas-Soċjetà Mużikali Madonna tal-Ġilju www.talgilju.com Ġurnata Għawdex għall-familja kollha Nhar il-Ħamis 8 ta' Settembru 2016 (festa tal-Vitorja) se tkun organizzata ġurnata Għawdex mill-ħbieb tal-Għaqda Soċjo-Mużikali Anici A.D. 1988. F'din il-ġurnata se nżuru r-Rabat, ix-Xagħra fejn inżuru l-Bażilika ta' Maria Bambina, immorru nieklu fir-ristorant popolari Seashells fix-Xlendi, u wara għal Marsalforn. Dan kollu għal donazzjoni ta' €23 il-kbar, u €10 iż-żgħar. Dan jinkludi t-Transport f'Malta u Għawdex u l-ikla fir-ristorant. Aħseb kmieni għall-biljetti li jistgħu jinkisbu mill-każin. Għal aktar informazzjoni ċempel 7970 2874. Narawk. Ġita ta' ġurnata fi Sqallija Nhar is-Sibt 17 ta' Settembru 2016 se tiġi organizzata ġurnata fi Sqallija. Inżuru s-suq ta' Catania b'ikla buffett inkluża; inżuru wkoll Aci Trezza, Aci Castello, u Auchan Porte Di Catania Din il-ġita hija organizzata mill-Għaqda Soċjo-Mużikali Anici ta' Ħal Qormi bil-kollaborazzjoni ta' Micallef Joe Travel (Ħadd ma jista' jurik Sqallija aħjar.) Għal aktar dettalji u biex tirriserva post ċċempel lil John M. Spiteri fuq 7970 2874 jew ibgħat email lil [email protected]